जमशेदपुर. सायरस मिस्त्री प्रकरण में समूह की साख प्रभावित होने के बाद फिर नया टाटा बनाने की कोशिश हो रही है। इसके लिए जमशेदपुर और इसके संस्थापक की वर्षगांठ से बेहतर अवसर क्या होता। टाटा समूह को खड़ा करने में जमशेदपुर और जमशेदजी की अहम भूमिका थी। इसलिए रतन टाटा, उनकी दोनों बहनों से लेकर नवनियुक्त चेयरमैन एन. चंद्रशेखरन सहित बोर्ड के सभी सदस्य जमशेदपुर में बसी समूह की जड़ तक पहुंचे।
शाम को रतन टाटा, चेयरमैन सहित पूरा बोर्ड जुबिली पार्क स्थिति जेएन टाटा की प्रतिमा के समक्ष पहुंचा। इस प्रार्थना के साथ कि जिस फौलादी जुनून से उन्होंने शुरुआत की थी, वह जज्बा हम सबको मिलें ताकि 21वीं सदी का टाटा समूह नई ऊंचाइयों को हासिल कर सकें। बोर्ड मेंबर इशात हुसैन एसएनटीआई में बोले मेक इन इंडिया की शुरुआत 100 साल पहले जमशेदजी ने कर दी थी।
देश में कई समस्याएं हैं जिनका हल है तकनीकी में
टाटा स्टील मंडल के गैर स्वतंत्र निदेशक इशात हुसैन ने कहा प्रधानमंत्री नरेंद्र मोदी की मेक इन इंडिया सोच अच्छी है, लेकिन इसमें समय लगेगा। यह कोई नल नहीं है कि खोला और पानी आना शुरू हो गया। इसके लिए देश को इंतजार करना पड़ेगा। जमशेदजी टाटा ने तो 100 साल पहले मेक इन इंडिया की सोच को टाटा स्टील की स्थापना करके मूर्त रूप दिया था। इशात हुसैन गुरुवार को एसएनटीआई (शावक नानावती टेक्निकल इंस्टीट्यूट) में टेक्निकल प्रदर्शनी टेच-टेक 2017 के उद्घाटन के बाद संबोधित कर रहे थे। प्रदर्शनी देखने के बाद उन्होंने कहा- यहां जो कुछ देखा है, उससे लगता है कि भविष्य सुरक्षित है। वाटर रिसाइकिल, वेस्ट रिकवरी के बहुत अच्छे प्रोजेक्ट देखने में आए हैं। इन तकनीक की देश को जरूरत है। वर्तमान में देश में बहुत समस्याएं हैं। इनका समाधान तकनीकी से ही संभव है।
9 साल बाद दोनों बहनों के साथ आए रतन टाटा
टाटा स्टील के संस्थापक जेएन टाटा की 178वें वर्षगांठ तीन मार्च से ठीक पहले गुरुवार को कई कार्यक्रम हुए। मुंबई से बाहर पहली बार जमशेदपुर में बोर्ड मीटिंग हुई, इसमें टाटा संस के चेयरमैन एन चंद्रशेखरन सहित कंपनी के सभी डायरेक्टर शामिल हुए। बैठक कंपनी के अंदर एमडी ऑफिस स्थित बोर्ड रूम में दो घंटे तक चली। इसमें कई निर्णय लिए गए। कंपनी के चेयरमैन इमिरेट्स रतन टाटा अपनी दो बहनों डियेना जीजीबॉय और शिरीन जीजीबॉय के साथ 9 साल बाद शहर आए। रतन टाटा शाम 6.30 बजे चेयरमैन चंद्रशेखरन के साथ जुबिली पार्क गए। वहां दोनों ने विद्युत सज्जा का उद्घाटन किया। इसके साथ ही जुबिली पार्क समेत पूरा शहर रंग-बिरंगी रोशनी से नहा उठा। पार्क में रतन टाटा, चंद्रशेखरन सहित कंपनी के सभी निदेशकों और वरिष्ठ अधिकारियों ने जेएन टाटा को श्रद्धांजलि दी।
आगे की स्लाइड्स में देखें फोटो, कैसे संस्थापक दिवस के एक दिन पहले ऐसे दिखी चहल-पहल...
hin_Deva hin_Deva hin_Deva hin_Deva hin_Deva hin_Deva hin_Deva